A Tompa, a Diósgyőri, valamint Szilágyi Attila | BOON
BOON Sport A Tompa, a Diósgyőri, valamint Szilágyi Attila A Tompa, a Diósgyőri, valamint Szilágyi Attila	2016.01.14 14:10	Akt.: 2016.01.14 14:11	Budapest, Igrici, Miskolc – Díjátadó ünnepséget tartott Budapesten a Magyar Diáksport Szövetség. A diáksportért felelős állami és szakmai vezetők jelenlétében a Magyar Tudományos Akadémia székházában szerdán ismerték el az elmúlt tanév versenysorozatán legjobban teljesítő általános és középiskolákat, és a sikereikhez hozzájáruló testnevelő tanárok, pedagógusok, továbbá közreműködő szakemberek munkáját. Elismerésben részesítették diákolimpiai versenyeken kiemelkedően szerepelteket: a tanulók és a csapatok felkészítésében részt vett szakembereket.
Az Egészségfejlesztő Testmozgás és Egészséges Életmód Díj azon köznevelési intézmények részére adományozható, amelyek kiemelten fontosnak tartják a diákok fizikai aktivitásának ösztönzését, az egészségfejlesztő testmozgás és egészséges életmód népszerűsítését, valamint az intézmény létszámához képest a legmagasabb arányban szerepeltek az MDSZ által meghirdetett rendezvényeken. A díjat három általános és három középfokú oktatási intézmény kaphatja meg. A Tanév Legeredményesebb Diákolimpiai Testnevelője díj pedig azoknak a pedagógusoknak adható, akik a tanév diákolimpiai eseményein testnevelőként, felkészítő tanárként tanítványaikkal a legeredményesebben szerepeltek. A díj megyénként egy testnevelőnek adható.
A Borsod-Abaúj-Zemplén megyei kitüntetettek
Tompa Mihály Általános Iskola, Igrici (igazgató: Tenczelné Tompa Ilona, testnevelő tanár: Sepsi Melinda, diáksportkör-vezető: Földesi András).
Diósgyőri Gimnázium, Miskolc (igazgató: Péter Barnabás, testnevelő tanárok: Borbély Péter, Lantosné Hegyesi Edit, Pecsét Tibor, Petre Márton, Tigyiné Takács Zsuzsanna, Tóthné Horváth Éva, diáksport-egyesületi elnök: Borbély Péter).
A Tanév Legeredményesebb Diákolimpiai Testnevelője
Szilágyi Attila (Herman Ottó Gimnázium, Miskolc), akinek legjobb eredménye: kézilabda amatőr országos diákolimpia győztes csapat edzője.
VISSZA A KEZDŐOLDALRA	Címkék: Diósgyőri gimnázium, Egészségfejlesztő Testmozgás és Egészséges Életmód Díj, elismerés, Igrici, Magyar Diáksport Szövetség, Miskolc, Szilágyi Attila, Tompa Mihály általános iskola	0Hozzászólás	Herzlichen Dank für Ihren Kommentar - dieser wird nach einer Prüfung von uns freigeschaltet. Beachten Sie, dass dies gerade an Wochenenden etwas länger dauern kann. Kommentare von registrierten Usern werden sofort freigeschaltet - hier registrieren!	Még	1000